钦定古今图书集成/方舆汇编/职方典/第1356卷 > 高州府学校考 通志
## 钦定古今图书集成/方舆汇编/职方典/第1356卷 > 高州府学校考 通志

本府

高州府儒学　在府治东隅。明洪武初，知府沈奇建，同知岳福重修。景泰间，知府何盛复葺之。成化元年，学废于贼。七年，副使孔镛平贼，重修庙堂、斋舍。正德四年知府陈腆，八年知府陈嘉表，嘉靖元年知府庄科，二十二年知府欧阳烈重修。中为

文庙为两庑，为仪门。棂星门外有泮池，池外有海。

表文明坊庙后为明伦堂，旁为东、西斋。泮路之东，前为启圣祠，祠后为名宦祠。仪门西为土地祠，又西为乡贤祠，祠后为四箴亭。崇祯十年，知府姚继舜捐修。

皇清顺治十一年，按院赵之麒、守道刘继昌、知府萧

嘉熙等捐俸鼎建重新。康熙六年，知府熊启引，七年，知府蒋应泰、教授黄梦赉继修

学田　明万历十九年，知府张邦伊买置土名“大坑、六茶” 等处，岁纳租银二十二两。

茂名县儒学　。“明洪武十四年，始设学于城内西北，后设千户所，地甚狭隘，教谕刘源议迁于城外东山寺故址。天顺八年，兵燹。成化五年，知府孔镛并学于府。正德五年，监生杨节奏复。六年，知县林渠复建于旧址，立明伦堂、两斋、学门、儒林坊。嘉靖七年，巡按御史周模楷置砖甃学路百五十丈，修筑周围垣墙。十四” 年，知府郑䌹、知县易本仁复建庙庑、戟门、棂星门、学门、牌坊。二十七年，知府欧阳烈迁学门、新二坊、启圣祠、名宦、乡贤祠俱附府学。二十八年，知县韦允重修庙庑及明伦堂。崇祯间，知府姚继舜、知县张复普、尹奇逢相继重修。

学田　土名“大王坪” 等处，共税二百二十七亩五分，纳学道租银一十五两六钱四分。

社学　六：曰《南高》、曰《东高》、曰《西兴》、曰《北游》、曰《桥门》、曰《同文》。

书院　十：曰《高明》，曰“《朋来》，曰《茂山》” ，曰《四水》，曰“《东津》，曰《拱极》，曰《墨池》，曰《笔山》” ，曰《参天》，曰“潘。” 江外州县。

电白县儒学　旧在宝山下。元季兵毁。明洪武初，知县刘源隆迁于县治东南。成化四年，佥事陶鲁迁于神电卫。五年，知府孔镛大新之。嘉靖十年，知县董琳建“敬一亭。” 十七年，知县俞岳建启圣祠。二十七年，知县谭尧道、知府欧阳烈重修。后尽倾圮。万历六年，知县张希皋经始创建，知县林梦琦增修首建。

文庙。次两庑，次戟门、棂星门、“明伦堂” 、东西斋又建

启圣祠于东偏，名宦、乡贤于戟门之左右。又于明伦堂东建教谕廨，西建训导廨，明伦堂之下建号舍焉。建敬一亭于明伦堂后土山之上。棂星门外文路东西两端建“崇儒” 、“造士” 二坊。崇祯七年，知府姚继舜、知县周日旦、教谕李世球重新之，建射圃于学右。

学田　土名“石湾垌” ，共税三十五亩。

社学　曰得一

书院　二：曰《观澜》，曰《志学》。

信宜县儒学　在城东。元至正十四年，知县陈卜、颜察儿建立。明因之。永乐四年，知县盛得中重建。十三年，知县姚原立。正统四年，知县陶兖修葺堂斋。天顺年间，知县颜玉阶重建大成殿。成化四年，知县李时敏“复修大成殿两庑，迁于城东南。” 七年，建棂星门、礼门。正德八年，知县虞𤣱重修。嘉靖十四年，典史前编修程文德迁于县左，建明伦堂、斋房。知县谢彬复建正殿、敬一亭、学门。十九年，知县白谱建棂星门。二十五年，知县何文俸复建戟门、启圣祠。二十七年，知县许述修葺。

皇清顺治十三年知县徐鸣珮“大修。”康熙五年知县。

罗士毅迁于旧址

社学　二：曰“窦江” ，曰“观化。”

书院　二：曰《龙山》，曰《丽泽》。

化州儒学　旧在州治南。宋嘉定二年，郡守范良辅迁于城外。咸淳六年，教授赵蜚英迁于城南。后毁于兵，海北海南佥事吕沆重建。明洪武“初，郡守曹锡修之。宣德八年，知州吕明、正统八年，知州茅自得筑州城围学在城内。天顺七年，知州吴春、成化七年，知府孔镛、同知曹庆各重修之。十一年，知州黄万硕仍迁于” 城外旧址。正德八年，知府陈嘉表、嘉靖间，知州郑雍、傅昂相继修理。万历丁酉，堪舆以城墙后压，文笔卑琐，众白于学道，复迁于宝山旧址。郡守沈水捐俸劝助，竖建“大成殿、启圣祠” 及乡贤、名宦二祠。

皇清顺治十三年，岭西道李皓、学正冯琎捐倡修葺。

十八年，飓风倾圮。康熙六年，知州丘宗文、学正梁殿桂、朱廷谊捐倡重修。

学田　土名东岸，岁纳租银八两六钱。

社学　曰东胜

书院　曰宝贤

吴川县儒学　在县治东。元至正九年，主簿唐必达、教谕吴仲元修建。明因之。洪武十四年，县丞汪季清重修。大成殿、两庑、戟门、棂星门、堂斋、礼门。正统二年，知县邓宣重修。号房倒塌为军。

所侵。嘉靖间，御史熊兰拆侵屋以复旧址。二十七年，知府欧阳烈重修。崇祯九年，邑绅吴鼎泰捐资重葺。

学田　共税七顷零八亩。

社学　十八：曰“祥龙，曰城中，曰南隅，曰那蒙，曰院村，曰大寨，曰窑头，曰樟木，曰水潭，曰山墟，曰丽山，曰那宁，曰下碌，曰平泽，曰干塘，曰潭谷，曰中村，曰北村。”

书院　曰工阳

石城县儒学　旧在江头铺南。元皇庆间，随县迁于新和驿左，即今学。元季兵毁。明洪武三年，县丞倪望重建殿堂、斋庑、戟门、学门。九年，知县翟惟中增修。成化间，知县陈纲重修，迁于西关外回龙岭。嘉靖十三年，署县印吏目丁琮增修。二十一年，署县事经历丘正改建于县治西。万历癸未，复建于北街旧址前为

文庙东西为两庑，左启圣祠，后“明伦堂。” 万历癸巳

知县谢濬移明伦堂于庙左，即以此地建“启圣祠。” 天启七年改建。

文庙于“启圣祠” ，移启圣祠于明伦堂后。

学田　共税一百五十三亩六分一厘，岁纳租钱八千七百三十文，贮库给济贫生。

社学　二：曰“养正” ，曰“新和。”

书院　曰松明